
TEXTE ADOPTATE

Parlamentul European,
–	având în vedere propunerea Comisiei prezentată Parlamentului European și Consiliului (COM(2024)0150),
–	având în vedere articolul 294 alineatul (2) și articolele 114 alineatul (1), articolul 173 alineatul (3), articolul 212 alineatul (2) și articolul 322 alineatul (1) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C10-0005/2024),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere evaluarea bugetară efectuată de către Comisia pentru bugete,
–	având în vedere avizul Curții de Conturi din 31 ianuarie 2025[footnoteRef:1], [1:  	JO C, C/2025/805, 31.1.2025, ELI: http://data.europa.eu/eli/C/2025/805/oj.] 

–	având în vedere avizul Comitetului Economic și Social European din 30 mai 2024[footnoteRef:2], [2:  	JO C, C/2024/4662, 9.8.2024, ELI: http://data.europa.eu/eli/C/2024/4662/oj.] 

–	având în vedere avizul Comitetului Regiunilor din 20 februarie 2025[footnoteRef:3], [3:  	JO C, C/2025/1705, 26.3.2025, ELI: http://data.europa.eu/eli/C/2025/1705/oj.] 

–	având în vedere acordul provizoriu aprobat de comisiile competente în temeiul articolului 75 alineatul (4) din Regulamentul său de procedură și angajamentul reprezentantului Consiliului, exprimat în scrisoarea din 17 octombrie 2025, de a aproba poziția Parlamentului European în conformitate cu articolul 294 alineatul (4) din Tratatul privind funcționarea Uniunii Europene,
–	având în vedere articolele 60 și 170, precum și 58 din Regulamentul său de procedură,
–	având în vedere deliberările comune ale Comisiei pentru securitate și apărare și Comisiei pentru industrie, cercetare și energie în temeiul articolului 59 din Regulamentul său de procedură,
–	având în vedere avizele Comisiei pentru afaceri externe, Comisiei pentru control bugetar și Comisiei pentru piața internă și protecția consumatorilor,
–	având în vedere raportul Comisiei pentru securitate și apărare și al Comisiei pentru industrie, cercetare și energie (A10-0084/2025),
1.	adoptă poziția sa în primă lectură prezentată în continuare;
2.	aprobă declarația comună a Parlamentului European și a Consiliului și declarațiile comune ale Parlamentului European, Consiliului și Comisiei, anexate la prezenta rezoluție, care vor fi publicate în seria C a Jurnalului Oficial al Uniunii Europene;
3.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;
4.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.

ANEXĂ LA REZOLUȚIA LEGISLATIVĂ
Declarație comună a Parlamentului European și a Consiliului privind finanțarea Programului privind industria europeană de apărare (EDIP) și a Instrumentului de sprijin pentru Ucraina în temeiul Regulamentului privind EDIP[footnoteRef:4]+ [4: +	JO L, 2025/2643, 29.12.2025, ELI: http://data.europa.eu/eli/reg/2025/2643/oj.] 

Parlamentul European și Consiliul recunosc necesitatea imperativă de a sprijini baza industrială și tehnologică de apărare europeană și baza industrială și tehnologică de apărare ucraineană pentru a-și spori competitivitatea prin accelerarea adaptării industriei la schimbările structurale, inclusiv prin creșterea capacităților de producție și prin intensificarea cooperării în achiziționarea de produse din domeniul apărării, în special având în vedere provocările create de războiul de agresiune ilegal, neprovocat și nejustificat al Rusiei împotriva Ucrainei.
Fără a aduce atingere prerogativelor autorității bugetare în cadrul viitoarelor proceduri bugetare anuale, Parlamentul European și Consiliul invită Comisia să analizeze cu prioritate, ținând seama în același timp de angajamentele politice anterioare ale autorității bugetare, inclusiv în vederea acoperirii costului dobânzilor EURI, opțiunile de consolidare a bugetului pentru Programul privind industria europeană de apărare și Instrumentul de sprijin pentru Ucraina, în conformitate cu punctul 18 din Acordul interinstituțional privind disciplina bugetară, fără a reduce programele și fondurile similare ale UE.


Declarație comună a Parlamentului European, a Consiliului și a Comisiei privind contribuțiile financiare din partea țărilor terțe pentru participarea acestora la instrumentul SAFE ca resurse financiare suplimentare pentru Programul privind industria europeană de apărare (EDIP) și Instrumentul de sprijin pentru Ucraina în temeiul Regulamentului privind EDIP[footnoteRef:5]+ [5: +	JO L, 2025/2643, 29.12.2025, ELI: http://data.europa.eu/eli/reg/2025/2643/oj.] 

Parlamentul European, Consiliul și Comisia recunosc necesitatea imperativă de a sprijini baza industrială și tehnologică de apărare europeană și baza industrială și tehnologică de apărare ucraineană pentru a-și spori competitivitatea prin accelerarea adaptării industriei la schimbările structurale, inclusiv prin creșterea capacităților de producție și prin intensificarea cooperării în achiziționarea de produse din domeniul apărării, în special având în vedere provocările create de războiul de agresiune ilegal, neprovocat și nejustificat al Rusiei împotriva Ucrainei.
În conformitate cu articolul 17 alineatul (4) din Regulamentul SAFE, contribuțiile financiare care urmează să fie furnizate de țările terțe pentru participarea lor la instrumentul SAFE se utilizează pentru programe de sprijinire a industriei de apărare a Uniunii, a industriei de apărare ucrainene și a Ucrainei, în conformitate cu normele programelor respective. Parlamentul European, Consiliul și Comisia sunt de acord că astfel de contribuții ar trebui utilizate pentru a consolida EDIP, inclusiv Instrumentul de sprijin pentru Ucraina.


Declarația comună a Parlamentului European, a Consiliului și a Comisiei privind resursele financiare suplimentare pentru Regulamentul privind EDIP[footnoteRef:6]+ [6: +	JO L, 2025/2643, 29.12.2025, ELI: http://data.europa.eu/eli/reg/2025/2643/oj.] 

Parlamentul European, Consiliul și Comisia împărtășesc opinia potrivit căreia Regulamentul privind EDIP ar trebui să fie dotat cu resurse financiare suplimentare.
În acest scop, Regulamentul privind EDIP prevede în mod expres posibilitatea unor contribuții financiare suplimentare din partea statelor membre, a instituțiilor, organelor și agențiilor Uniunii, a țărilor terțe, a organizațiilor internaționale, a instituțiilor financiare internaționale sau a altor părți terțe și se referă în mod expres la Fondul pentru accelerarea transformării lanțurilor de aprovizionare în domeniul apărării (FAST) în această privință.
Având în vedere acest fapt și ținând seama de rolul esențial al FAST în consolidarea capacităților de producție în domeniul apărării ale IMM-urilor și ale întreprinderilor mici cu capitalizare medie care au nevoie în mod deosebit de investiții, astfel de contribuții suplimentare ar trebui alocate cu prioritate FAST și ar trebui să completeze sumele alocate din pachetul financiar de 1 200 de milioane EUR menționat la articolul 3 alineatul (1), cu scopul ca suma orientativă totală pentru fondul respectiv în cadrul programului să ajungă la cel puțin 150 de milioane EUR, respectând prerogativele autorității bugetare.”

